Source: https://www.zakonypreludi.sk/zz/1957-11/znenie-19570316
Timestamp: 2020-02-23 10:23:23+00:00
Document Index: 9231242

Matched Legal Cases: ['§ 7', '§ 12', '§ 22', '§ 27', '§ 32', '§ 47', '§ 55', '§ 66', '§ 73', '§ 76', '§ 78', '§ 82']

11/1957 Zb. Zákon, ktorým sa mení a doplňuje zákon o voľbách do národných výborov | Aktuálne znenie
11/1957 Zb.
Zákon č. 11/1957 Zb.Zákon, ktorým sa mení a doplňuje zákon o voľbách do národných výborov
Platnosť od 16.03.1957 do10.04.1960
ktorým sa mení a doplňuje zákon o voľbách do národných výborov
Zákon č. 14/1954 Zb. o voľbách do národných výborov sa mení a doplňuje takto:
1. § 7 ods. 2 znie:
„(2) V obciach, v ktorých je viac než 5000 osôb zapísaných do zoznamu voličov, zariadi rada miestneho národného výboru, aby bol v každom dome vyložený zoznam voličov, ktorí v dome bývajú. Vo väčších obciach, ktoré nedosahujú 5000 zapísaných osôb a ktoré určí rada okresného národného výboru, zariadi rada miestneho národného výboru, aby bol v každom dome vyložený zoznam voličov, ktorí v dome bývajú.”
„Voličský preukaz
Voličom, ktorí v čase od vyloženia zoznamov voličov do dňa voľby sa presťahujú, ako i voličom, ktorí z vážnych dôvodov nebudú môcť voliť vo volebnom okrsku, v zozname voličov ktorého sú zapísaní, vydá rada miestneho národného výboru na ich žiadosť voličský preukaz a zo zoznamu voličov ich vyčiarkne. Voličský preukaz oprávňuje na zápis do zoznamu voličov v inom volebnom okrsku. Zápis vykonáva rada miestneho národného výboru nového bydliska (miesta pobytu), v deň volieb okrsková volebná komisia. Pri zápise sa voličský preukaz odoberie a pripojí k zoznamu voličov.”
3. § 12 ods. 2 znie:
„(2) Pre voľby do ústredného národného výboru sa vytvorí toľko volebných obvodov, aby na každých 4000 obyvateľov pripadol jeden volebný obvod.“
4. § 22 ods. 2 znie:
„(2) Pre voľby do ústredného národného výboru sa vytvorí toľko volebných obvodov, aby na každých 1500 obyvateľov pripadol jeden volebný obvod.“
5. § 27 ods. 2 znie:
„(2) Pre voľby do jednotlivých obvodných národných výborov sa vytvorí toľko volebných obvodov, aby na každých 500 obyvateľov pripadol jeden volebný obvod; vytvorí sa však najmenej 50 volebných obvodov.“
6. § 32 ods. 2 znie:
„(2) Pre voľby do krajských národných výborov sa vytvorí toľko volebných obvodov, aby na každých 7000 obyvateľov pripadol jeden volebný obvod, najmenej však 75 volebných obvodov.”
7. § 47 včítane nadpisu znie:
„Volebné obvody
(4) Zoznamy volebných obvodov pre voľby do miestnych národných výborov uverejní rada miestneho národného výboru najneskoršie 55 dní predo dňom voľby. Zoznamy volebných obvodov pre voľby do obvodných národných výborov uverejní rada obvodného národného výboru najneskoršie 55 dní predo dňom voľby.”
8. § 55 ods. 3 veta tretia znie:
„Pre voľby do miestneho národného výboru v obci, ktorá tvorí jeden volebný obvod, možno navrhnúť 9 (11) alebo viac kandidátov.”
9. § 66 ods. 3 veta prvá znie:
„Voliča, ktorý sa ustanovil do volebnej miestnosti s voličským preukazom, zapíše okrsková volebná komisia do zoznamu voličov.”
10. § 73 ods. 2 písm. c) sa prečiarkuje.
11. § 76 ods. 2 písm. b) sa prečiarkuje.
12. § 78 ods. 2 veta prvá znie:
„V obciach s počtom obyvateľov do 400 je z kandidátov, ktorí dostali nadpolovičnú väčšinu platných hlasov, zvolených 9 (11) kandidátov s najväčším počtom hlasov.”
13. § 82 ods. 2 časť vety pred bodkočiarkou znie:
„Nové voľby určí obvodná volebná komisia tiež, ak nebolo v obci s počtom obyvateľov do 400 zvolených 9 (11) členov miestneho národného výboru.”
Minister spravodlivosti sa splnomocňuje, aby v Zbierke zákonov vyhlásil úplné znenie zákona o voľbách do národných výborov, ako vyplýva z neskorších predpisov.